钦定古今图书集成/方舆汇编/职方典/第1362卷 > 廉州府学校考 府志
## 钦定古今图书集成/方舆汇编/职方典/第1362卷 > 廉州府学校考 府志

本府。〈合浦县附郭。〉

廉州府儒学　在城东门内，后移出南门外。元总管程逖移还旧址。元末毁于火，明洪武二年重建。成化八年，佥事林锦重修。十年，知府刘烜始造乐器。嘉靖十七年，知府张岳以旧学后迫城隅，因庙渐敝，改建于南门内《元妙观制》。中为。

文庙为东西庑、为“戟门” 、为“棂星门” ，又前为“泮池” 造

乐器，延乐师，择子弟俊秀者教之。十八年，知府陈健于学左隙地复建号舍二十间。二十年，署府事广东市舶提举王宗濬建牌坊于棂星门右，扁曰“圣门。” 二十六年，知府胡鳌造两庑神龛，修殿庑门。三十三年，知府何御修乐器，置书籍，复建祭器、书籍库于明伦堂后。万历三十三年，提学朱燮元按临议改知府凃巍买基开道东南，于其前建坊，扁曰“斯文在兹。” 道旁植以树，有碑、有亭。启圣祠在儒学门内，东中立敬一箴碑，东西立《五箴》碑。名宦祠在敬一亭东。乡贤祠在敬一亭右。庙后为明伦堂，东西为斋，堂后为教授廨、训导廨，一在堂右，一在学门外右。东斋之南为门，出循东庑之后为南道，为儒学门。府社学　在府治东。知府胡鳌即还珠驿旧址建店铺七间，为延师之费。后仍改回“还珠驿。” 今废。

养正社学　在旧府学西。同知章诤建，今废。西溪社学　在府城西旧接官亭右。同知章诤建，今废。

东津社学　在府城东朝天门外。知府何御建，今废。

北园社学　，在北街小书院旁，知府何御建。西江社学　，在府城西永济桥北，知府何御建。永安社学　，去府治二百里，在千户所城内，佥事林锦建。

梁村社学　在永安城西南十里。知府张岳建。今俱废。

合浦县儒学　：昔未建学。明洪武八年，合浦裁革。十四年复设。知县卢文会乃于新城东兴文坊立学，以附府学之左。正统、成化、弘治、正德前后继修。嘉靖十五年，知府张岳改迁于城外南屯，拓地方数十丈，中为：

文庙、左右为两庑、前为戟门、外为棂星门。殿后为

“明伦堂，堂后为教谕廨，堂左右为两斋，左斋北为训导廨。南为门，门左为三贤祠。出为仪门，门左为敬一亭，为儒学，门前为泮池。” 又开渠水培朝峰，后筑土山。十八年，知府陈健复增建号舍二十间。二十六年，知府胡鳌重建棂星门及东西二楼阁，修庙殿、两庑及仪门、明伦堂、两斋、敬一亭、三贤祠。三十四年，知县胡济世复加修葺。启圣祠万历二十三年鼎建。明伦堂旧在庙后，万历十五年知府黄兆隆改迁于庙之左，即射圃亭废址。敬一亭在仪门左，嘉靖三十四年知县胡济世重建。“兴学” 、“育材” 二坊在县学前。前知府胡鳌建。“文昌” 、“元会” 二阁久废，万历十五年重建。

了斋书院　在府治西宣化坊下。宋陈忠肃公谪居读书之所，有司即此，为“了斋祠。” 明嘉靖十八年，知府张岳迁祠于合浦县学，改故址为府前总铺。

海天书屋　，在元妙观后。明嘉靖初，知府韩鸾建，延谪合浦簿陈逅以教廉士。今书屋废，其地改为府学田，后为知府詹莹取入。陈逅“记。” “尚志” 书院　在府学故址。明嘉靖二十四年，知府胡鳌改建。制中为克复堂，大司成邹守益“记。” 堂后为四勿轩，为尊经阁，为正学祠，东西为号舍，为射圃，有应芝、“梦麟” 二亭，胡鳌“记。” 有环“翠阁，下有湖，湖中有三坞，坞各有亭，堂前为仪门，曰崇正” ，太宰湛若水记。大门扁曰“尚志”

文会所　在府治西北。明嘉靖三十一年，知府何御建。万历二十年，知府郭廷良因文会所久废，查将学基修建。

和融书院　在永安所城内，知府张岳改旧“珠池公馆” 为之。

学田　。明万历二十年，知府郭廷良立文会所，捐银四十五两，买吴邦信田，每岁收租三十五石。原折银八两，后被佃丁吴邦仲弊，减至六两，后又减至四两。二十三年，兵宪马千乘捐银三十两买田一处，每岁折租银六两。佃丁吴纲弊，减至三两。崇祯八年，合浦县学教谕丘清出前弊，断各佃每年加还租银，以五钱归府学，以五钱归县学。二十五年，知府林民悦增置学田一处。

外州县

钦州儒学　在城内州治之左。宋崇宁三年，建三舍，以其狭隘，徙于州南。绍康五年，知州黄旦改建于州署东南，即今学地。元至正中，毁于寇。明洪武七年，重建。宣德三年，守备都指挥程玚重建。天顺中，复毁于寇。成化五年，佥事林锦让分司为“明伦堂” ，堂左货民居为庙。弘治八年，知州袁莒复迁南门外故址。正德五年知州徐珪，十四年知州李纯前后修建，增“名宦” 、“乡贤” 二祠，岁久倾圮。嘉靖十五年，知州林希元复改城中故址。中为

文庙、为东西两庑、为戟门、为棂星门。三十四年、知

州邓以和捐俸重修。庙后为明伦堂，堂后为学正廨，为训导廨，为东、西斋。东斋南为仪门、棂星门，左为儒学门。宰牲所在乡贤祠右，启圣公祠并乡贤、名宦二祠俱重修。万历十三年，知州周邦爵迁建城外。二十四年，知州王世守复迁建城中。

中和社学　在东门外

城南社学　在南屯村

发蒙社学　在蒙村

茶山社学　在茶山洪崖村。

水东社学　在州水东村。

腾龙社学　在古城腾龙村。

雷峰社学　在北定乌雷村。

亨雷社学　在那雷村

芦山社学　在芦荻村

平江社学　在蛟子村

如洪社学　在洪江左

留峰社学　在板留村

造材社学　在那远村

凌霄社学　在板霄村

思淳社学　在思芦村

白峰社学　在管界巡司白云屋下。

周文社学　在时红都

思文社学　在贴浪都思于村。以上俱知州林希元建，并“记。” 今俱废。

灵山县儒学　“旧在石六场东南，去县治二里。宋治平二年，迁县治之东。宝祐四年，摄尹赵崇商复迁石六场故址。元末毁于寇。明洪武四年，重建。三十四年，知县李善初复迁于县治东。正统五年，灵山筑城。景泰元年，知县罗宣改还城中千户所之东，岁久而圮。成化六年，佥事林锦重修。嘉靖十四年，佥事王崇复迁” 于石六场。其制：《中为》：

文庙：东西为两庑，前为仪门、为棂星门，庙后为明

伦堂。其“启圣” 、名宦、乡贤三祠及教谕、训导廨，仍在故址。

皇清康熙四年，知县多弘安择于西门外辟地起建。

中为庙，为东西两庑。前为仪门，左列名宦，右列乡贤，外为棂星门。康熙六年，邑人劳炫建“启圣宫” 于殿后，训导王启辅、董成，知县林长存重加增饰。

养正社学　在海北书院之南。明成化七年，佥事林锦迁城内宋泰街，岁久而圮。嘉靖十七年，佥事孙世祐改建。

有造“社学　” 在林公祠后。明正德间，佥事李瑾建，岁久而圮。嘉靖间，佥事孙世祐改建，今俱废。海北书院　明嘉靖十五年，佥事王崇以旧学地改建，今废。。